CELEX: 
Language: lv
Date: 2020-11-06 00:00:00
Title: KOMISIJAS DELEĢĒTĀ REGULA (ES) …/.. ar ko groza Deleģēto regulu (ES) 2019/1122 attiecībā uz Savienības reģistra darbību saskaņā ar Eiropas Parlamenta un Padomes Regulu (ES) 2018/841

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               2018. gada 30. maijā tika pieņemta ZIZIMM regula
                  1
               . Ar to pirmo reizi visu Savienības siltumnīcefekta gāzu emisiju samazināšanas saistību ietvaros ir noteiktas saistības arī ZIZIMM sektorā. ZIZIMM regulas 4. pants dalībvalstīm nosaka pienākumu nodrošināt, ka to uzskaitītās emisijas nepārsniedz piesaistījumus ZIZIMM sektorā (“debeta nepieļaušanas saistības”). ZIZIMM regula debeta nepieļaušanas saistību izpildi atvieglo, ļaujot dalībvalstīm izmantot ZIZIMM sektora un KCR
                  2
                elastības iespējas. Dalībvalstis, kuras nevar savas emisijas vienā zemes uzskaites kategorijā līdzsvarot ar piesaistījumiem citā zemes uzskaites kategorijā, var iepirkt pārsnieguma piesaistījumus no citām dalībvalstīm; alternatīva ir šim nolūkam izmantot KCR iedales apjomus. Tāpat dalībvalstis, kuru apsaimniekotās meža zemes uzskaitē rodas debets, var ar zināmiem nosacījumiem izmantot elastības iespēju attiecībā uz apsaimniekotu meža zemi. Visbeidzot, dalībvalstis savus pārsnieguma piesaistījumus var izmantot KCR saistību izpildei (arī šajā gadījumā ir zināmi nosacījumi) vai pārsnieguma piesaistījumus atlikt rezervē no viena atbilstības perioda uz citu. ZIZIMM regula prasa, lai ar Savienības reģistru tiktu ieviesta īpaša Savienības uzskaites sistēma. 
            
            
               Jaunā Reģistra regula, KCR regula un ZIZIMM regula jāskata kontekstā ar Enerģētikas savienības pārvaldības regulu
                  3
               , kuras 37. pantā noteikts atbilstības ciklu grafiks. Šiem cikliem būtu jāsākas pēc nacionālās inventarizācijas datu visaptverošās izskatīšanas, t. i., attiecībā uz 2021.–2025. gada periodu 2027. gadā un attiecībā uz 2026.–2030. gada periodu 2032. gadā.
            
            
               2.APSPRIEŠANĀS PIRMS AKTA PIEŅEMŠANAS
            
            
               2018. gada 27. martā Komisija izveidoja Klimata pārmaiņu politikas ekspertu grupu. Lai sagatavotu šo deleģēto regulu, 2018. gada 3. aprīlī, 2018. gada 18. maijā, 2018. gada 11.–12. jūnijā un 2018. gada 3. jūlijā notika Klimata pārmaiņu politikas ekspertu grupas sanāksmes.
            
            
               Sanāksmēm relevantie dokumenti ir vienlaicīgi nosūtīti Eiropas Parlamentam un Padomei, kā paredz Kopējā vienošanās par deleģētajiem aktiem, kas pievienota Iestāžu nolīgumam par labāku likumdošanas procesu
                  4
               . Sagatavojot deleģētās regulas projektu, tika ņemti vērā ekspertu grupas paustie apsvērumi.
            
            
               Turklāt Labāka regulējuma portālā četras nedēļas (no 2019. gada 9. janvāra līdz 6. februārim) tika vāktas tiešsaistes atsauksmes par deleģētās regulas tekstu. Tika saņemtas 3 atsauksmes, visas no publiskām iestādēm. Saņemtie komentāri ietvēra argumentus vai informāciju, kas līdzinājās tai, kura jau iztirzāta plašās Klimata pārmaiņu politikas ekspertu grupas diskusijās, tāpēc Komisija deleģētās regulas tekstu atstāja negrozītu.
            
            
               3.DELEĢĒTĀ AKTA JURIDISKIE ASPEKTI
            
            
               Nodaļā “Saskaņā ar Regulu (ES) 2018/841 veikti darījumi” izklāstīti noteikumi, kas ļauj īstenot ZIZIMM regulas izpildi ar Savienības reģistra palīdzību. Regulas 59.t līdz 59.zb pants paredz noteikumus, kas reglamentē izskatīto siltumnīcefekta gāzu emisiju datu ievadīšanu ZIZIMM atbilstības kontos, bilances aprēķināšanu un atbilstības statusa rādītāja noteikšanu katras dalībvalsts ZIZIMM atbilstības kontam par katru ZIZIMM atbilstības periodu un to, kā piemērojami ZIZIMM 11. panta 2. punktā un 15. panta 2. punktā paredzētie korektīvie pasākumi. Turklāt minētās nodaļas 59.x līdz 59.z pants nosaka noteikumus, kuru mērķis ir nodrošināt pareizu to darījumu uzskaiti, kas saistīti ar ZIZIMM regulas 11. līdz 13. pantā paredzēto elastības iespēju izmantošanu. Konkrētāk, 59.w un 59.x pantā ir izklāstīti noteikumi par zemesatkarīgās mitigācijas vienību piešķiršanu un šādu vienību pārskaitīšanu no viena ZIZIMM atbilstības konta uz citu un no ZIZIMM atbilstības konta uz KCR atbilstības kontu un otrādi. Regulas 59.y un 59.z pantā un XIV pielikumā ir izklāstīti noteikumi, kas nepieciešami, lai īstenotu elastības iespēju attiecībā uz apsaimniekotu meža zemi saskaņā ar ZIZIMM regulas 13. pantu. XIII pielikumā ir prasība ar ZIZIMM saistīto informāciju darīt publiski pieejamu.
            
            
               KOMISIJAS DELEĢĒTĀ REGULA (ES) …/..
            
            
               (6.11.2020),
            
            
               ar ko groza Deleģēto regulu (ES) 2019/1122 attiecībā uz Savienības reģistra darbību saskaņā ar Eiropas Parlamenta un Padomes Regulu (ES) 2018/841
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2018. gada 30. maija Regulu (ES) 2018/841 par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES
                  5
               , jo īpaši tās 15. panta 1. punktu,  
            
            
               tā kā:
            
            
               (1)Komisijas Deleģētā regula (ES) 2019/1122
                  6
                nosaka noteikumus par to, kā darbojas Savienības reģistrs, kas izveidots saskaņā ar Eiropas Parlamenta un Padomes Direktīvu 2003/87/EK
                  7
               .
            
            
               (2)Savienības reģistra noteikumi būtu jāpielāgo tā, lai būtu iespējams reģistrēt saskaņā ar Regulu (ES) 2018/841 uzskaitīto emisiju un piesaistījumu daudzumus un nodrošināt pareizu to darījumu uzskaiti, kas saistīti ar minētās regulas 11., 12. un 13. pantā paredzēto elastības iespēju izmantošanu. Turklāt Savienības reģistram būtu jānodrošina, ka nenotiek nekāda pārskaitīšana, kas nav saderīga ar pienākumiem, kuri izriet no Regulas (ES) 2018/841.
            
         
         
            
               (3)Attiecībā uz katru dalībvalsti būtu jāizveido viens atbilstības konts siltumnīcefekta gāzu emisijām un piesaistījumiem, kas rodas zemes izmantošanā, zemes izmantošanas maiņā un mežsaimniecībā (“ZIZIMM atbilstības konts”), un šajā kontā būtu jāreģistrē katrā zemes uzskaites kategorijā uzskaitīto emisiju un piesaistījumu daudzums. Ja dalībvalsts ZIZIMM atbilstības konta bilance ir pozitīva, Savienības reģistram būtu attiecīgās dalībvalsts ZIZIMM atbilstības kontā jāpiešķir zemesatkarīgās mitigācijas vienības daudzumā, kas noteikts saskaņā ar Regulas (ES) 2018/841 4. pantu. Zemesatkarīgās mitigācijas vienības būtu jātur tikai dalībvalstu ZIZIMM atbilstības kontos Savienības reģistrā, un būtu jāatļauj saskaņā ar zināmiem nosacījumiem un pēc attiecīgās dalībvalsts pieprasījuma šīs vienības pārskaitīt uz tās atbilstības kontu Regulas (ES) 2018/842
                  8
                saistību izpildei (“KCR atbilstības konts”).
            
            
               (4)Lai būtu iespējams izmantot Regulas (ES) 2018/841 13. pantā paredzēto elastības iespēju attiecībā uz apsaimniekotu meža zemi, Savienības reģistrā būtu jāizveido ar apsaimniekotu meža zemi saistītās elastības iespējas iedales apjomi. Ar apsaimniekotu meža zemi saistītās elastības iespējas iedales apjomi būtu jāreģistrē šim nolūkam izveidotā Savienības kontā, un šādu iedales apjomu pārskaitīšana būtu jādara iespējama, ja ir izpildīti Regulas (ES) 2018/841 13. pantā izklāstītie nosacījumi.
            
            
               (5)Savienības reģistram turklāt būtu jānodrošina iespēja īstenot izpildes pārbaudes saskaņā ar Regulu (ES) 2018/841, paredzot procesus, ar kuriem ZIZIMM atbilstības kontos tiktu ievadīti izskatītie siltumnīcefekta gāzu emisiju dati, tiktu noteikts atbilstības statusa rādītājs katras dalībvalsts ZIZIMM atbilstības kontam par katru Regulā (ES) 2018/841 paredzēto atbilstības periodu un tiktu piemēroti Regulas (ES) 2018/841 11. panta 2. punktā un 15. panta 2. punktā noteiktie korektīvie pasākumi.
            
            
               (6)Tāpēc Deleģētā regula (ES) 2019/1122 būtu attiecīgi jāgroza,
            
            
               IR PIEŅĒMUSI ŠO REGULU.
            
            
               1. pants
            
            
               Deleģēto regulu (ES) 2019/1122 groza šādi:
            
            
               (1)pamatojumiem pievieno šādu tekstu:
            
            
               “ņemot vērā Eiropas Parlamenta un Padomes 2018. gada 30. maija Regulu (ES) 2018/841 par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES*, jo īpaši tās 15. panta 1. punktu,
            
            
               _________________________
            
            
               * OV L 156, 19.6.2018., 1. lpp.”; 
            
            
               (2)regulas 2. pantam pievieno šādu punktu:
            
            
               “Šī regula attiecas arī uz saskaņā ar saskaņā ar Regulas (ES) 2018/841 15. pantu reģistrētajām emisijām un piesaistījumiem un piešķirtajām vienībām.”;
            
            
               (3)regulas 3. pantu groza šādi:
            
            
               (a)panta 12) punktu aizstāj ar šādu:
            
            
               “12) “darījums” ir tāds Savienības reģistra process, kura ietvaros kvota, ikgadējā emisiju iedales apjoma vienība, zemesatkarīgās mitigācijas vienība vai ar apsaimniekoto meža zemi saistītās elastības iespējas iedales apjoms tiek pārskaitīts no viena konta uz citu kontu;”
            
            
               (b)pievieno šādu 25), 26) un 27) punktu:
            
            
               “25) “zemes izmantošanas, zemes izmantošanas maiņas un mežsaimniecības atbilstības periods” (“ZIZIMM atbilstības periods”) ir tāds piecu gadu periods no 2021. gada 1. janvāra līdz 2025. gada 31. decembrim vai no 2026. gada 1. janvāra līdz 2030. gada 31. decembrim, kurā dalībvalstīm ir jāuzskaita siltumnīcefekta gāzu emisijas un piesaistījumi, kas rodas Regulas (ES) 2018/841 2. pantā minētajās zemes uzskaites kategorijās;
            
            
               26) “zemesatkarīgās mitigācijas vienība” ir saskaņā ar Regulas (ES) 2018/841 4. pantu noteikts pārsnieguma piesaistījums dalībvalstī, vienāds ar vienu tonnu oglekļa dioksīda ekvivalenta;
            
            
               27) “ar apsaimniekotu meža zemi saistītās elastības iespējas iedales apjoms” ir vienai tonnai oglekļa dioksīda ekvivalenta līdzvērtīga daļa no maksimālā kompensācijas apjoma, kas dalībvalstīm pieejams saskaņā ar elastības iespēju attiecībā uz apsaimniekotu meža zemi, kura noteikta Regulas (ES) 2018/841 VII pielikumā.”; 
            
         
         
            
               (4)regulas 4. panta 2. punktu aizstāj ar šādu:
            
            
               “2. Dalībvalstis Savienības reģistru izmanto tam, lai izpildītu savas saistības saskaņā ar Direktīvas 2003/87/EK 19. pantu, Eiropas Parlamenta un Padomes Regulas (ES) 2018/842 12. pantu un Regulas (ES) 2018/841 15. pantu. Savienības reģistrs valsts administratoriem un kontu turētājiem nodrošina šajā regulā noteiktos procesus.”;
            
            
               (5)regulas 7. panta 5. punktu aizstāj ar šādu:
            
            
               “5. Centrālais administrators, kompetentās iestādes un valsts administratori veic tikai tos procesus, kas tiem jāveic savu attiecīgo funkciju izpildei saskaņā ar Direktīvu 2003/87/EK, Regulu (ES) 2018/842 un Regulu (ES) 2018/841.”;
            
            
               (6)regulas 12. pantu aizstāj ar šādu:
            
            
               “12. pants 
               Centrālā administratora administrētu kontu atvēršana
            
            
               1. Centrālais administrators Savienības reģistrā atver visus ETS pārvaldības kontus, ES AEA kopējā daudzuma kontu, dzēšanas kontu saskaņā ar Regulu (ES) 2018/842 (“KCR dzēšanas konts”), ES II pielikuma AEA kopējā daudzuma kontu, ES KCR drošības rezerves kontu, katrai dalībvalstij vienu KCR atbilstības kontu par katru atbilstības perioda gadu, Savienības atbilstības kontu zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistījumu uzskaitei (“ES ZIZIMM atbilstības konts”), ES ZIZIMM dzēšanas kontu, Savienības ar apsaimniekotu meža zemi saistītās elastības iespējas iedales apjomu kopējā daudzuma kontu (“ES MFLFA kopējā daudzuma konts”) un katrai dalībvalstij vienu ZIZIMM atbilstības kontu par katru ZIZIMM atbilstības periodu. 
            
            
               2. Saskaņā ar 7. panta 1. punktu ieceltais valsts administrators darbojas kā pilnvarotais pārstāvis attiecībā uz KCR atbilstības kontiem un ZIZIMM atbilstības kontiem.”;
            
            
               (7)regulā iekļauj šādu 27.b pantu:
            
            
               “27.b pants
            
            
               ZIZIMM atbilstības konta slēgšana
            
            
               1. Centrālais administrators ZIZIMM atbilstības kontu slēdz ne agrāk kā vienu mēnesi pēc tam, kad saskaņā ar 59.za pantu noteikts attiecīgā konta atbilstības statusa rādītājs, un pēc iepriekšēja paziņojuma nosūtīšanas konta turētājam.
            
            
               2. Centrālais administrators nodrošina, ka Savienības reģistrs no dalībvalstu ZIZIMM atbilstības kontiem, kuru bilance slēgšanas brīdī ir pozitīva, visas atlikušās zemesatkarīgās mitigācijas vienības (LMU), AEA vai ar apsaimniekotu meža zemi saistītās elastības iespējas iedales apjomus pārskaita uz ES ZIZIMM dzēšanas kontu.”;
            
            
               (8)II.A sadaļā iekļauj šādu nodaļu:
            
            
               “2. NODAĻA 
            
            
               Saskaņā ar Regulu (ES) 2018/841 veikti darījumi
            
            
               59.t pants 
               ZIZIMM relevanto datu ievadīšana 
               
            
               1. Savlaicīgi, tiklīdz attiecīgi 2027. un 2032. gadā ir pieejami relevantie izskatītie siltumnīcefekta gāzu emisiju dati par konkrēto atbilstības periodu, centrālais administrators katrā Regulas (ES) 2018/841 2. pantā minētajā zemes uzskaites kategorijā uzskaitīto emisiju vai uzskaitīto piesaistījumu daudzumu ievada dalībvalsts ZIZIMM atbilstības kontā par atbilstošo ZIZIMM atbilstības periodu. 
            
            
               2. Centrālais administrators turklāt konkrēta atbilstības perioda kopējo uzskaitīto emisiju un kopējo uzskaitīto piesaistījumu summu visās zemes uzskaites kategorijās visās dalībvalstīs ievada ES ZIZIMM atbilstības kontā.
            
            
               59.u pants 
               Dalībvalstu un ES ZIZIMM atbilstības kontu bilances aprēķināšana
            
         
         
            
               Pēc ZIZIMM relevanto datu ievadīšanas saskaņā ar 59.t pantu centrālais administrators nodrošina, ka Savienības reģistrs aprēķina dalībvalstu un ES ZIZIMM atbilstības kontu bilanci, kopējo emisiju daudzumu attiecīgajā ZIZIMM atbilstības kontā atņemot no kopējā piesaistījumu daudzuma tajā pašā ZIZIMM atbilstības kontā.
            
            
               59.v pants 
                  LMU izveide
            
            
               1. Ja dalībvalsts ZIZIMM atbilstības konta bilance, kas aprēķināta saskaņā ar 59.u pantu, ir pozitīva, centrālais administrators attiecīgās dalībvalsts ZIZIMM atbilstības kontā izveido LMU, kuru skaits atbilst pārsnieguma piesaistījumu daudzumam. 
            
            
               2. LMU ir tiesības pārskaitīt uz citiem ZIZIMM atbilstības kontiem saskaņā ar nosacījumiem, kas izklāstīti Regulas (ES) 2018/841 11. un 12. pantā, un uz attiecīgās dalībvalsts KCR atbilstības kontu saskaņā ar nosacījumiem, kas izklāstīti šīs regulas 59.k pantā. 
            
            
               59.w pants 
                  LMU pārskaitīšana no viena ZIZIMM atbilstības konta uz citu
            
            
               1. Centrālais administrators nodrošina, ka pēc pieprasījuma, ko izteikusi LMU turētāja dalībvalsts, Savienības reģistrs pieprasīto LMU daudzumu no pieprasītājas dalībvalsts ZIZIMM atbilstības konta pārskaita uz kādu no šiem kontiem:
            
            
               (a)attiecīgās dalībvalsts ZIZIMM atbilstības konts, kas atbilst otrajam ZIZIMM atbilstības periodam,  
            
            
               (b)citas dalībvalsts ZIZIMM atbilstības konts. 
            
            
               2. Šā panta 1. punktā minētos pārskaitījumus neveic, ja dalībvalsts pieprasījums ir iesniegts pēc atbilstības statusa rādītāja noteikšanas konkrētajam atbilstības periodam. 
                     
            
            
               3. Centrālais administrators nodrošina, ka LMU, kas pārskaitītas saskaņā ar šā panta 1. punkta b) apakšpunktu, izmanto tikai saņēmējas dalībvalsts Regulas (ES) 2018/841 4. panta saistību izpildei. Savienības reģistrs bloķē jebkādu tālāku LMU pārskaitīšanu no saņēmējas dalībvalsts ZIZIMM atbilstības konta uz tās KCR atbilstības kontu.
            
            
               59.x pants 
                  LMU un AEA pārskaitīšana no ZIZIMM atbilstības kontiem uz KCR atbilstības kontiem un otrādi
            
            
               1. Centrālais administrators nodrošina, ka Savienības reģistrs LMU turētājas dalībvalsts ZIZIMM atbilstības kontā identificē un uzrāda, kādu LMU daudzumu ir tiesības pārskaitīt uz attiecīgās dalībvalsts KCR atbilstības kontu, no LMU kopējā daudzuma šajā ZIZIMM atbilstības kontā atņemot tās LMU kas pieder pie tādām uzskaites kategorijām, no kurām uzskaitīšanu saskaņā ar Regulas (ES) 2018/842 7. pantu nav tiesību veikt.
            
            
               2. Centrālais administrators nodrošina, ka pēc pieprasījuma, ko izteikusi LMU turētāja dalībvalsts, Savienības reģistrs pieprasīto LMU daudzumu no pieprasītājas dalībvalsts ZIZIMM atbilstības konta pārskaita uz tās KCR atbilstības kontu. Šādu pārskaitīšanu neveic, ja nav izpildīti 59.k panta nosacījumi.
            
            
               3. Ja dalībvalsts ZIZIMM atbilstības konta bilance, kas aprēķināta saskaņā ar 59.u pantu, ir negatīva, centrālais administrators nodrošina, ka Savienības reģistrs pēc minētās dalībvalsts pieprasījuma prasīto AEA daudzumu no jebkura pieprasītājas dalībvalsts KCR atbilstības konta pārskaita uz tās ZIZIMM atbilstības kontu. Šādu pārskaitīšanu neveic šādos gadījumos:
            
            
               (a)dalībvalsts pieprasījusi pārskaitīt tādu AEA daudzumu, kas pārsniedz daudzumu, kurš vajadzīgs, lai panāktu, ka konkrētajam ZIZIMM atbilstības periodam atbilstošā attiecīgās dalībvalsts ZIZIMM atbilstības konta bilance, kas aprēķināta saskaņā ar 59.u pantu, sasniedz 0; 
            
            
               (b)dalībvalsts pieprasījums ir iesniegts pēc atbilstības statusa rādītāja noteikšanas konkrētajam atbilstības periodam; 
            
            
               (c)pārskaitīšanu nepieļauj attiecīgā KCR atbilstības konta statuss.
            
            
               4. Centrālais administrators nodrošina, ka AEA, kas pārskaitītas saskaņā ar šā panta 3. punktu, tiek izmantotas tikai saņēmējas dalībvalsts Regulas (ES) 2018/841 4. panta saistību izpildei. Savienības reģistrs bloķē jebkādu tālāku AEA pārskaitīšanu no saņēmējas dalībvalsts ZIZIMM atbilstības konta uz citu dalībvalstu ZIZIMM atbilstības kontiem.
            
            
               59.y pants 
               Ar apsaimniekotu meža zemi saistītās elastības iespējas iedales apjomu (MFLFA) izveide
            
            
               1. Tā ZIZIMM atbilstības perioda sākumā, kas ilgst no 2021. gada 1. janvāra līdz 2025. gada 31. decembrim, centrālais administrators ES MFLFA kopējā daudzuma kontā izveido MFMLA, kuru daudzums atbilst maksimālo MFMLA daudzumu summai, kas periodā no 2021. gada līdz 2030. gadam pieejami visām dalībvalstīm saskaņā ar XIV pielikumu.
            
         
         
            
               2. MFLFA ir derīgas tikai tam, lai līdzsvarotu kādas uzskaitītās emisijas attiecīgās dalībvalsts apsaimniekotās meža zemes uzskaites kategorijā nolūkā izpildīt šīs dalībvalsts Regulas (ES) 2018/841 4. panta saistības. MFLFA ir tiesības pārskaitīt tikai no ES MFLFA kopējā daudzuma konta uz attiecīgās dalībvalsts ZIZIMM atbilstības kontu.  
            
            
               59.z pants 
                  MFLFA pārskaitīšana uz dalībvalsts ZIZIMM atbilstības kontu
            
            
               1. Centrālais administrators nodrošina, ka Savienības reģistrs pēc dalībvalsts pieprasījuma prasīto MFLFA daudzumu no ES MFLFA kopējā daudzuma konta pārskaita uz pieprasītājas dalībvalsts ZIZIMM atbilstības kontu. Šādu pārskaitīšanu neveic šādos gadījumos:
            
            
               (a)konkrētajam ZIZIMM atbilstības periodam atbilstošā dalībvalsts ZIZIMM atbilstības konta bilance, kas aprēķināta saskaņā ar 59.u pantu, ir 0 vai pozitīva; 
            
            
               (b)dalībvalsts pieprasījusi pārskaitīt tādu MFLFA daudzumu, kas pārsniedz daudzumu, kurš vajadzīgs, lai panāktu, ka konkrētajam ZIZIMM atbilstības periodam atbilstošā attiecīgās dalībvalsts ZIZIMM atbilstības konta bilance, kas aprēķināta saskaņā ar 59.u pantu, sasniedz 0;
            
            
               (c)konkrētajam ZIZIMM atbilstības periodam atbilstošā ES ZIZIMM atbilstības konta bilance, kas aprēķināta, ņemot vērā saskaņā ar 59.x pantu veiktos pārskaitījumus, ir negatīva; 
            
            
               (d)dalībvalsts pieprasījusi pārskaitīt tādu MFLFA daudzumu, kas pārsniedz XIV pielikumā noteiktās maksimālās robežvērtības, kuras vajadzības gadījumā pārrēķina, ņemot vērā šīs dalībvalsts iepriekšējos pieprasījumus saskaņā ar šo pantu; 
            
            
               (e)dalībvalsts pieprasījusi pārskaitīt tādu MFLFA daudzumu, kas pārsniedz to piesaistītāju daudzumu, kuri attiecīgās dalībvalsts apsaimniekotas meža zemes uzskaites kategorijā uzskaitīti kā emisijas attiecībā pret tās meža references līmeni; 
            
            
               (f)dalībvalsts pieprasījums ir iesniegts pēc atbilstības statusa rādītāja noteikšanas konkrētajam atbilstības periodam; 
            
            
               (g)dalībvalsts savā stratēģijā, kas iesniegta saskaņā ar Regulas (ES) 2018/1999
                  9
                15. pantu, nav iekļāvusi nekādus konkrētus esošus vai plānotus pasākumus, kuru mērķis būtu nodrošināt, ka piesaistītāji meži un krātuves tiek attiecīgi saglabāti vai uzlaboti.
            
            
               2. Lai izvairītos no dubultas uzskaites, centrālais administrators nodrošina, ka, veicot pārskaitīšanu saskaņā ar šā panta 1. punktu, Savienības reģistrs attiecīgos MFLFA daudzumus, ko pārskaita uz pieprasītājas dalībvalsts ZIZIMM atbilstības kontu, atskaita no ES MFLFA kopējā daudzuma konta.
            
            
               59.za pants 
               Atbilstības statusa rādītāju noteikšana un atbilstības panākšana piespiedu kārtā
            
            
               1. Centrālais administrators nodrošina, ka pēc zināma laika, kas noteikts Savienības tiesību aktos par elastības iespēju izmantošanu saskaņā ar Regulas (ES) 2018/841 11., 12. un 13. pantu, Savienības reģistrs nosaka katras dalībvalsts ZIZIMM atbilstības konta atbilstības statusa rādītāju, no LMU, AEA un MFLFA summas šajā ZIZIMM atbilstības kontā atņemot kopējo uzskaitīto emisiju daudzumu.
            
            
               2. Ja dalībvalsts atbilstības konta atbilstības statusa rādītājs, kas noteikts saskaņā ar 1. punktu, ir negatīvs, centrālais administrators nodrošina, ka Savienības reģistrs no attiecīgās dalībvalsts relevanto gadu KCR atbilstības kontiem vienādās daļās uz šīs dalībvalsts ZIZIMM atbilstības kontu pārskaita tādu AEA daudzumu, kas vajadzīgs, lai atbilstības statusa rādītājs sasniegtu 0.  
            
            
               3. Ja dalībvalsts atbilstības konta atbilstības statusa rādītājs, kas noteikts saskaņā ar 1. punktu, ir pozitīvs, centrālais administrators nodrošina, ka Savienības reģistrs visas atlikušās LMU pārskaita uz ES ZIZIMM dzēšanas kontu, lai atbilstības statusa rādītājs sasniegtu 0.
            
            
               4. Ja atbilstība tiek panākta piespiedu kārtā, kā paredz 2. punkts, centrālais administrators nodrošina, ka Savienības reģistrs attiecīgā ZIZIMM atbilstības konta atbilstības statusa rādītāju pārrēķina, ņemot vērā pārskaitītos AEA daudzumus.
            
            
            
               59.zb pants 
               Korektīvi pasākumi 
            
            
               1. Ja dalībvalsts nepilda Regulas (ES) 2018/1999 26. panta 3. punktā noteiktās monitoringa prasības, centrālais administrators uz laiku minētajai dalībvalstij aizliedz pārskaitīt vai atlikt rezervē LMU saskaņā ar šīs regulas 59.w pantu vai izmantot MFLFA saskaņā ar šīs regulas 59.z pantu, darījumus no konkrētajam ZIZIMM atbilstības periodam atbilstošā attiecīgās dalībvalsts ZIZIMM atbilstības konta un darījumus uz šo kontu bloķējot. Centrālais administrators dalībvalsts ZIZIMM atbilstības konta statusu maina no “atvērts” uz “bloķēts”.
            
            
               2. Ja dalībvalsts iesniedz pieprasījumu, kas apliecina, ka tā 1. punktā minētās monitoringa prasības pilda, centrālais administrators šīs dalībvalsts ZIZIMM atbilstības konta statusu maina no “bloķēts” uz “atvērts”.”;
            
         
         
            
               (9)regulas 70. panta 2. punktu aizstāj ar šādu:
            
            
               “2. Centrālais administrators nodrošina, ka EUTL, ņemot vērā šīs regulas 75. pantā paredzētās datu apmaiņas un tehniskās specifikācijas, attiecībā uz visiem procesiem veic automātiskas pārbaudes, lai atklātu neatbilstības un nesaskanības, kuru dēļ piedāvātais process neatbilstu Direktīvas 2003/87/EK, Regulas (ES) 2018/842, Regulas (ES) 2018/841 un šīs regulas prasībām.”;
            
            
               (10)Deleģētās regulas (ES) 2019/1122 I pielikumu groza saskaņā ar šīs regulas I pielikumu;
            
            
               (11)Deleģētās regulas (ES) 2019/1122 XIII pielikumu groza saskaņā ar šīs regulas II pielikumu; 
            
            
               (12)Deleģētajai regulai (ES) 2019/1122 pievieno XIV pielikumu, kas dots šīs regulas III pielikumā.
            
            
               2. pants 
                  Stāšanās spēkā
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2021. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 6.11.2020
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        Eiropas Parlamenta un Padomes 2018. gada 30. maija Regula (ES) 2018/841 par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES (OV L 156, 19.6.2018., 1. lpp.).
               
               
                  
                     (2)
                  
                        Eiropas Parlamenta un Padomes 2018. gada 30. maija Regula (ES) 2018/842 par saistošiem ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz 2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā paredzētās saistības, un ar ko groza Regulu (ES) Nr. 525/2013 (OV L 156, 19.6.2018., 26. lpp.).
               
               
                  
                     (3)
                  
                        Eiropas Parlamenta un Padomes 2018. gada 11. decembra Regula (ES) 2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013 (OV L 328, 21.12.2018., 1. lpp.).
               
               
                  
                     (4)
                  
                        Iestāžu 2016. gada 13. aprīļa nolīgums starp Eiropas Parlamentu, Eiropas Savienības Padomi un Eiropas Komisiju par labāku likumdošanas procesu (OV L 123, 12.5.2016., 1. lpp.).
               
               
                  
                     (5)
                  
                        OV L 156, 19.6.2018., 1. lpp.
               
               
                  
                     (6)
                  
                        Komisijas 2019. gada 12. marta Deleģētā regula (ES) 2019/1122, ar ko attiecībā uz Savienības reģistra darbību papildina Eiropas Parlamenta un Padomes Direktīvu 2003/87/EK (OV L 177, 2.7.2019., 3. lpp.).
               
               
                  
                     (7)
                  
                        Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK (OV L 275, 25.10.2003., 32. lpp.). 
               
               
                  
                     (8)
                  
                        Eiropas Parlamenta un Padomes 2018. gada 30. maija Regula (ES) 2018/842 par saistošiem ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz 2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā paredzētās saistības, un ar ko groza Regulu (ES) Nr. 525/2013 (OV L 156, 19.6.2018., 26. lpp.).
               
               
                  
                     (9)
                  
                        Eiropas Parlamenta un Padomes 2018. gada 11. decembra Regula (ES) 2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013 (OV L 328, 21.12.2018., 1. lpp.).
               
            
      
    ---documentbreak--- 
      
         
         
            
               I PIELIKUMS
            
            
               Deleģētās regulas (ES) 2019/1122 I pielikuma I-II tabulā pievieno šādas rindas: 
            
            
            
                     
                        Konta veida nosaukums
                     
                  
                  
                     
                        Konta turētājs
                     
                  
                  
                     
                        Konta administrators
                     
                  
                  
                     
                        Šā veida kontu skaits
                     
                  
                  
                     
                        AEA
                     
                  
                  
                     
                        Uzskaitītās emisijas / 
                        uzskaitītie piesaistījumi
                     
                  
                  
                     
                        LMU
                     
                  
                  
                     
                        MFLFA
                     
                  
               
                     
                        ES ZIZIMM atbilstības konts
                     
                  
                  
                     
                        ES
                     
                  
                  
                     
                        Centrālais administrators
                     
                  
                  
                     
                        1
                     
                  
                  
                     
                        Nē
                     
                  
                  
                     
                        Jā
                     
                  
                  
                     
                        Nē
                     
                  
                  
                     
                        Nē
                     
                  
               
                     
                        ES ZIZIMM dzēšanas konts
                     
                  
                  
                     
                        ES
                     
                  
                  
                     
                        Centrālais administrators
                     
                  
                  
                     
                        1
                     
                  
                  
                     
                        Jā
                     
                  
                  
                     
                        Jā
                     
                  
                  
                     
                        Jā
                     
                  
                  
                     
                        Jā
                     
                  
               
                     
                        ES MFLFA kopējā daudzuma konts
                     
                  
                  
                     
                        ES
                     
                  
                  
                     
                        Centrālais administrators
                     
                  
                  
                     
                        1
                     
                  
                  
                     
                        Nē
                     
                  
                  
                     
                        Nē
                     
                  
                  
                     
                        Nē
                     
                  
                  
                     
                        Jā
                     
                  
               
                     
                        ZIZIMM atbilstības konts
                     
                  
                  
                     
                        Dalībvalsts
                     
                  
                  
                     
                        Centrālais administrators
                     
                  
                  
                     
                        1 katrai dalībvalstij par katru no 2 atbilstības periodiem
                     
                  
                  
                     
                        Jā
                     
                  
                  
                     
                        Jā
                     
                  
                  
                     
                        Jā
                     
                  
                  
                     
                        Jā
                     
                  
               
            
               II PIELIKUMS
            
            
               Deleģētās regulas (ES) 2019/1122 XIII pielikumu groza šādi:
            
            
            
               (1)II punktā iekļauj šādu 7.a punktu:
            
            
               “7.a.
                     Centrālais administrators publisko un vajadzības gadījumā 24 stundu laikā atjaunina šādu informāciju par katru ZIZIMM atbilstības kontu:
            
            
               (a)informācija par konta turētāju dalībvalsti;
            
            
               (b)katra ZIZIMM atbilstības konta statuss saskaņā ar 9. pantu;
            
            
               (c)ZIZIMM relevantie dati saskaņā ar 59.t pantu;
            
            
               (d)dalībvalstu un ES ZIZIMM atbilstības kontu bilance saskaņā ar 59.u pantu;
            
            
               (e)LMU daudzums katras dalībvalsts ZIZIMM atbilstības kontā;
            
            
               (f)to LMU daudzums, ko ir tiesības pārskaitīt uz KCR atbilstības kontu, katras dalībvalsts ZIZIMM atbilstības kontā;
            
            
               (g)katra ZIZIMM atbilstības konta atbilstības statusa rādītājs saskaņā ar 59.za pantu:
            
            
               i)“A” — atbilstīgs,
            
            
               ii)“I” — neatbilstīgs;
            
         
         
            
               (h)informācija par LMU pārskaitījumiem no viena ZIZIMM atbilstības konta uz citu saskaņā ar 59.w pantu un no ZIZIMM atbilstības konta uz KCR atbilstības kontu un otrādi saskaņā ar 59.k un 59.x pantu;
            
            
               (i)informācija par AEA pārskaitījumiem no KCR atbilstības konta uz ZIZIMM atbilstības kontu un otrādi saskaņā ar 59.x un 59.za pantu;
            
            
               (j)informācija par MFLFA pārskaitījumiem no ES MFLFA kopējā daudzuma konta uz dalībvalstu ZIZIMM atbilstības kontiem;
            
            
               (k)šāda informācija par katru pabeigto darījumu:
            
            
               i)pārskaitītāja konta turētāja vārds/nosaukums un konta turētāja ID,
            
            
               ii)saņēmēja konta turētāja vārds/nosaukums un konta turētāja ID,
            
            
               iii)darījumā iesaistīto LMU vai MFLFA daudzums, 
            
            
               iv)darījuma identifikācijas kods,
            
            
               v)darījuma pabeigšanas datums un laiks (pēc Centrāleiropas laika),
            
            
               vi)darījuma veids.”;
            
            
               (1)II punktā iekļauj šādu 9. punktu:
            
            
               “9.
                     Savienības reģistrā tikai ZIZIMM atbilstības konta turētājam pieejamajā Savienības reģistra vietnes daļā uzrāda un reāllaikā atjaunina šādu informāciju:
            
            
               (a)pašreizējie turējumi;
            
            
               (b)šā konta turētāja iniciēto piedāvāto darījumu saraksts, par katru piedāvāto darījumu norādot šādas ziņas:
            
            
               i)7.a punkta k) apakšpunktā prasītās ziņas,
            
            
               ii)darījuma piedāvāšanas datums un laiks (pēc Centrāleiropas laika),
            
            
               iii)piedāvātā darījuma pašreizējais statuss,
            
            
               iv)visi reģistra un EUTL veikto pārbaužu atbildes kodi;
            
            
               (c)to LMU un MFLFA saraksts, kas attiecīgajā kontā iegūtas vai iegūti pabeigtos darījumos, par katru darījumu norādot 7.a punkta k) apakšpunktā prasītās ziņas;
            
            
               (d)to LMU saraksts, kas no attiecīgā konta pārskaitītas pabeigtos darījumos, par katru darījumu norādot 7.a punkta k) apakšpunktā prasītās ziņas.”
            
         
         
            
            
               III PIELIKUMS
            
            
            
               “XIV PIELIKUMS
            
            
               Maksimālais ar apsaimniekotu meža zemi saistītās elastības iespējas iedales apjomu daudzums, kas dalībvalstīm pieejams par periodu no 2021. līdz 2030. gadam
            
            
            
                     
                        Dalībvalsts
                     
                  
                  
                     
                        Maksimālais MFLFA daudzums par periodu no 2021. līdz 2030. gadam 
                     
                  
               
                     
                        Beļģija
                     
                  
                  
                     
                        2200000
                     
                  
               
                     
                        Bulgārija
                     
                  
                  
                     
                        5600000
                     
                  
               
                     
                        Čehijas Republika
                     
                  
                  
                     
                        3100000
                     
                  
               
                     
                        Dānija
                     
                  
                  
                     
                        100000
                     
                  
               
                     
                        Vācija
                     
                  
                  
                     
                        27600000
                     
                  
               
                     
                        Igaunija
                     
                  
                  
                     
                        9800000
                     
                  
               
                     
                        Īrija
                     
                  
                  
                     
                        200000
                     
                  
               
                     
                        Grieķija
                     
                  
                  
                     
                        1000000
                     
                  
               
                     
                        Spānija
                     
                  
                  
                     
                        15900000
                     
                  
               
                     
                        Francija
                     
                  
                  
                     
                        61500000
                     
                  
               
                     
                        Horvātija
                     
                  
                  
                     
                        9600000
                     
                  
               
                     
                        Itālija
                     
                  
                  
                     
                        14500000
                     
                  
               
                     
                        Kipra
                     
                  
                  
                     
                        30000
                     
                  
               
                     
                        Latvija
                     
                  
                  
                     
                        25600000
                     
                  
               
                     
                        Lietuva
                     
                  
                  
                     
                        3400000
                     
                  
               
                     
                        Luksemburga
                     
                  
                  
                     
                        300000
                     
                  
               
                     
                        Ungārija
                     
                  
                  
                     
                        900000
                     
                  
               
                     
                        Malta
                     
                  
                  
                     
                        0
                     
                  
               
                     
                        Nīderlande
                     
                  
                  
                     
                        300000
                     
                  
               
                     
                        Austrija
                     
                  
                  
                     
                        17100000
                     
                  
               
                     
                        Polija
                     
                  
                  
                     
                        22500000
                     
                  
               
                     
                        Portugāle
                     
                  
                  
                     
                        6200000
                     
                  
               
                     
                        Rumānija
                     
                  
                  
                     
                        13400000
                     
                  
               
                     
                        Slovēnija
                     
                  
                  
                     
                        17200000
                     
                  
               
                     
                        Slovākija
                     
                  
                  
                     
                        6500000
                     
                  
               
                     
                        Somija 
                     
                  
                  
                     
                        54100000
                     
                  
               
                     
                        Zviedrija
                     
                  
                  
                     
                        47500000
                     
                  
               
                     
                        Apvienotā Karaliste
                     
                  
                  
                     
                        3300000”